मोदी सचमुच सियासत के उत्साद बाजीगर है, हारी हुई बाजियों को पलटना भी उन्हें बखूबी आता है। प्रधानमंत्री को लगातार यह रिपोर्ट मिल रही थी कि गुजरात के मौजूदा मुख्यमंत्री विजय रूपानी से उनके विधानसभा की जनता खासी नाराज हैं और इस बार उनके सिर पर हार का खतरा मंडरा रहा है। इसे देखते हुए चतुर सुजान मोदी ने जून में राजकोट में रोड शो किया था। गुजरात में लोगों की नाराज़गी देखते हुए मोदी ने जापान के प्रधानमंत्री शिंजो आबे के साथ 8 किलोमीटर लंबा रोड शो किया था। जिसने जनता में दोगुना उत्साह ला दिया। रोड शो के बाद मोदी सीधी सैयद मस्जिद में गए और उसके आगे लाल दरवाजे तक गए, जहां दो तरफ मुस्लिम समुदाय के लोग पिछले 4-5 घंटे से उनका इंतजार कर रहे थे। मोदी ने हाथ हिलाकर मुस्लिम जनता का अभिवादन किया और उनका कुशलक्षेम पूछा। सिर्फ इतने भर से कई मुस्लिम परिवार मोदी के मुरीद हो गए।